Ruta 28-29 Oct 2017 | cavilafranca.cat
28/10/2017 - Pujada al Castell d'Olèrdola
4 atletes del Club Atletisme Vilafranca han participat avui a la Pujada al Castell d'Olèrdola!
Destacar la primera posició de l'Eric Garcia que està demostrant un gran estat de forma. També molt bons resultats dels altres atletes del club: l'Efren, el Juanka i el Joan Marcè.
29/10/2017 - Cursa Solidària del País del Cava
Avui tenia lloc un any més la Cursa Solidària País del Cava. En aquesta 11a edició, la cursa solidària que recapta diners per a la Marató de TV3, sortia des de Vilafranca fins arribar a Sant Sadurní amb un recorregut total de 13.4 Km.
Diversos atletes del Club Atletisme Vilafranca prenien part en aquesta cursa festiva destacant la victòria de la Jackeline Gómez amb un temps de 58'33 que suma una victòria més al seu historial.
Gran cursa també de la Martina que ha aconseguit arribar en 3a posició en categoria Infantil.
També molt bon resultats dels altres atletes del Club Atletisme Vilafranca: el Gerard Suriol (56'48), el Genís Sàbat (59'39), el Suhail Clemente (1h00'57), el Miquel Verge (1h03'49), l'Alba Meda (1h05'33), el Ramon Recasens (1h13'31), la Paula Baquedano (1h17'24) i molts altres!
28/10/2017 - Tast de la Mitja de Granollers
Ahir tenia lloc a Granollers el Tast de la Mitja de Granollers amb la participació d'un atleta del Club Atletisme Vilafranca.
Fins allà es desplaçava el Toni Vázquez amb la intenció de millorar la marca en els 10 Km, i dit i fet!! Marca personal per més de 3', parant el cronòmetre en 35'24 (antiga marca personal de 38'20) que suposa marca personal en els 10 Km i també marca personal de 5Km en el pas dels 5 Km amb 17'30.
Moltes felicitats i a seguir baixant aquest gran registre!
29/10/2017 - Cursa dels Millors amics
Avui també tenia lloc a Sant Joan de Mediona la VI canicross "Cursa dels Millors amics" (6.6km 170+), on l'atleta del CAV Joan Galimany junt amb el seu company 🐶 han realitzat una gran cursa arribant en un molt bon 13è lloc amb un temps de 27'38''.